Diari Oficial de la Generalitat Valenciana


Sumari del DOGV 7619, del 21-09-2015 (2015/7664)

DECRET 146/2015, de 18 de setembre, del Consell, pel qual crea el Consell Valencià de la Innovació.
---------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2015/09/18/146**

### Versions

 21/09/2016 - Actualitat  Text inicial: 22/09/2015 - 20/09/2016 

### Dades del document

Número de DOGV
:   7619

Data del DOGV
:   21-09-2015

Secció del DOGV
:   I. DISPOSICIONS GENERALS

Número del document
:   2015/7664


Data del document
:   18-09-2015

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * reglament intern
    * legislació
    * organització administrativa

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

**Última revisió 21.09.2016**

**Decret** **146/2015, de 18 de setembre, del Consell, pel qual crea el Consell Valencià de la Innovació.**

[**(Diari Oficial núm. 7619 de 21.09.2015)**](http://www.dogv.gva.es/datos/2015/09/21/pdf/2015_7664.pdf) **Ref. 007495/2015**

 

PREÀMBUL

 

El mandat de l’article 52.2 de l’Estatut d’Autonomia de la Comunitat Valenciana, enquadrat en el títol IV, relatiu a les competències, estableix que «la Generalitat, en l’exercici de les seues competències, i sense perjuí de la coordinació general que correspon a l’Estat, fomentarà el sistema valencià de ciència, tecnologia i empresa, promovent l’articulació i cooperació entre les universitats, organismes públics d’investigació, xarxa d’instituts tecnológics de la Comunitat Valenciana i altres agents públics i privats, amb la finalitat estatutària d’I+D+i i a fi de fomentar el desenvolupament tecnológic i la innovació, amb suport del progrés i la competitivitat empresarial de la Comunitat Valenciana. Es regularà mitjançant una llei de les Corts».

En l’article 19.1, l’Estatut d’Autonomia de la Comunitat Valenciana estableix que «en l’àmbit de les seues competències, la Generalitat impulsarà un model de desenvolupament equitatiu, territorialment equilibrat i sostenible, basat en la incorporació de processos d’innovació, la plena integració en la societat de la informació, la formació permanent, la producció obertament sostenible i una ocupació estable i de qualitat en què es garantisca la seguretat i la salut en el treball».

El Programa Marc d’Investigació i Innovació de la Unió Europea Horitzó 2020 (H2020), la iniciativa emblemàtica del qual és «La unió per la innovació», integra per primera vegada totes les fases des de la generació del coneixement fins a les activitats més próximes al mercat. En el període 2014-2020 i per mitjà de la implantació de tres pilars, H2020 contribuirà a abordar els principals reptes socials, promoure el lideratge industrial a Europa i reforçar l’excel·lència de la seua base científica.

La dispersió de competències en l’àmbit de la ciència i la innovació que tradicionalment ha existit en l’administració autonómica valenciana, i la insuficiència i ineficàcia dels esforços de coordinació precedents en vista dels crítics resultats aconseguits, posen de manifest la necessitat de comptar amb un instrument d’acció coordinada per a exercir una política d’innovació que actue sobre «totes les fases des de la generació del coneixement fins a l’arribada al mercat».

En aquesta mateixa línia, el Consell de la Unió Europea, en el seu recent Dictamen sobre el Programa d’Estabilitat de 2015 d’Espanya, afirma, en el punt 14, que «[...] les reformes estructurals han d’incloure, entre altres, l’eliminació dels obstacles al creixement de les empreses, el suport a les PIME en l’expansió dels seus mercats i el foment de la innovació», i continua insistint sobre la necessitat de «promoure mesures encaminades a fer que l’entorn empresarial siga més propici a la innovació».

En consonància amb tot aixó, la Generalitat ha d’actualitzar i adequar la seua organització administrativa amb una estratègia integrada d’actuació, tant pel que es refereix a la generació, explotació i difusió del coneixement com pel que fa a una major cohesió i interacció dels distints components del Sistema Valencià d’Innovació (d’ara en avant, SVI) per a assolir els objectius que corresponen a la Comunitat Valenciana en el marc de l’Estratègia Europa 2020.

Amb aquest fi, amb aquest decret es crea el Consell Valencià de la Innovació, la comesa fonamental del qual és elaborar el projecte d’Agència Valenciana de la Innovació, en coordinació amb la Conselleria d’Economia Sostenible, Sectors Productius, Comerç i Treball, com a instrument estratègic de modernització i eficàcia organitzativa de l’Administració de la Generalitat per a incrementar l’eficiència del SVI.

La naturalesa efímera del Consell que es crea, tal com es regula en el present decret, està donada pel seu caràcter operatiu en el compliment de les comeses assignades, de tal manera que el Consell Valencià de la Innovació, amb l’alta funció representativa del SVI que li corresponga, es determinarà en la seua composició en la llei de creació de l’Agència Valenciana de la Innovació.

L’Agència Valenciana de la Innovació actuarà com un instrument d’impuls de la política del Consell en totes les fases de la cadena de valor de la innovació per a aconseguir, en última instància, la reforma del model productiu, augmentar la competitivitat de les empreses i sectors en la Comunitat Valenciana amb la creació de més ocupació i de major qualitat.

Per a aconseguir aquest objectiu, l’Agència Valenciana de la Innovació tindrà com a finalitat:

1. Estimular la innovació en tots els àmbits de l’activitat productiva i de l’administració pública.

2. Coordinar i enfortir el SVI, a través de tots els seus agents implicats o actuar com a instrument d’interlocució i coordinació amb tots els agents del SVI.

3. Impulsar una estratègia regional d’innovació per a la Comunitat Valenciana.

4. Promoure i incrementar la participació i captació de fons nacionals i europeus dirigits a promoure la innovació en la Comunitat Valenciana.

En virtut d’aixó, de conformitat amb el que preveu l’article 12 de la Llei 5/1983, de 30 de desembre, de la Generalitat, del Consell, a proposta del president de la Generalitat i amb la deliberació prèvia del Consell, en la reunió del dia 18 de setembre de 2015,

 

DECRETE

 

**Article 1. Creació del Consell Valencià de la Innovació**

Es crea el Consell Valencià de la Innovació, l’acrónim del qual serà CVI, com a órgan col·legiat consultiu i de participació institucional de la Generalitat, adscrit a la Presidència.

 

**Article 2. Objecte del Consell Valencià de la Innovació**

El Consell Valencià de la Innovació tindrà com a objecte l’assessorament directe al president de la Generalitat i al conseller d’Economia Sostenible, Sectors Productius, Comerç i Treball, i l’elaboració de propostes dirigides a aquests, en totes aquelles qüestions relacionades amb el que estableix l’article 52 de l’Estatut d’Autonomia de la Comunitat Valenciana.

 

**Article 3. Comeses del Consell Valencià de la Innovació**

El Consell Valencià de la Innovació tindrà les comeses següents:

1. Elaborar el projecte de creació d’una Agència Valenciana de la Innovació, amb l’objectiu de modernitzar el model productiu, augmentar la competitivitat de les empreses i sectors i la creació de més ocupació i de major qualitat.

Per a aconseguir aquest objectiu, les funcions de l’Agència Valenciana de la Innovació seran, entre altres, les següents:

a) Estimular la innovació en tots els àmbits de l’activitat productiva i de l’administració pública.

b) Coordinar i enfortir el SVI a través de tots els seus agents implicats.

c) Dur a terme la interlocució i coordinació amb tots els agents del SVI.

d) Promoure i incrementar la participació i captació de fons nacionals i europeus dirigits a impulsar la innovació en la Comunitat Valenciana.

e) Proposar, amb la participació de components del SVI, una estratègia regional d’innovació per a la Comunitat Valenciana.

2. Elaborar un informe de situació del SVI, canalitzant les informacions, iniciatives i propostes que en aquesta matèria formulen universitats, instituts tecnológics, agents económics i socials, entitats, organitzacions sectorials i associacions o fundacions, per a la seua posterior presa en consideració en la configuració de la Llei de l’Agència Valenciana de la Innovació.

3. Proposar totes les iniciatives legislatives i materials, i també totes les actuacions de les administracions públiques que es consideren oportunes per a desenvolupar l’article 52 de l’Estatut d’Autonomia de la Comunitat Valenciana.

 

**Article 4. Funcions del Consell Valencià de la Innovació**

Correspon al Consell Valencià de la Innovació, en el marc de les directrius i estratègies fixades per les Corts i el Consell:

1. Demanar l’opinió de la comissió corresponent de les Corts sobre les actuacions de l’Administració de la Generalitat i de les entitats del seu sector públic instrumental respecte del contingut de l’esmentat article 52.

2. Informar la comissió corresponent de les Corts sobre les activitats exercides pel Consell Valencià de la Innovació i els resultats obtinguts.

3. Elaborar propostes, perquè, si així ho considera oportú, siguen sotmeses pel president de la Generalitat al Consell, sobre totes les mesures que considere necessàries per al compliment de les comeses detallades en l’article anterior.

4. Elaborar informes periódics per al president de la Generalitat sobre les activitats exercides i els resultats obtinguts.

5. Totes les altres funcions relacionades directament o indirectament amb les anteriors que siguen necessàries per al compliment de les seues comeses, i totes les altres que li encomane el president de la Generalitat.

 

**Article 5. Composició del Consell Valencià de la Innovació**

1. El Consell Valencià de la Innovació es constituirà com a órgan col·legiat, i comptarà amb els membres següents:

a) La Presidència, que correspondrà a la persona titular de la Secretaria Autonómica de Presidència.

b) La Vicepresidència Executiva, que serà designada pel Consell, a proposta de la Presidència de la Generalitat.

c) Fins a un màxim de 18 vocals designats i separats lliurement per la persona titular de la Secretaria Autonómica de Presidència, 9 a proposta del vicepresident executiu i 9 a proposta del conseller d’Economia Sostenible, Sectors Productius, Comerç i Treball, en què estaran presents membres dels distints components del Sistema Valencià d’Innovació, i també experts de prestigi reconegut.

d) La Secretaria Tècnica, el titular de la qual serà designat i cessat lliurement per la persona titular de la Secretaria Autonómica de Presidència, a proposta del vicepresident executiu.

e) La Secretaria Administrativa, que serà assumida pel funcionari o la funcionària que designe la persona titular de la Secretaria Autonómica de Presidència.

2. La condició de membre del Consell Valencià de la Innovació és compatible amb l’exercici simultani d’altres dedicacions professionals.

3. Les funcions que desenvolupen els membres del Consell Valencià de la Innovació no seran retribuïdes, si bé aixó sense perjuí de les indemnitzacions a què tinguen dret com a conseqüència de la seua assistència a les reunions del Consell esmentat o per la realització de les comeses especials que els corresponguen o els siguen encarregades.

 

**Article 6. De la Vicepresidència Executiva**

1. Correspon a la Vicepresidència Executiva:

a) Convocar i presidir les reunions dels grups de treball que puguen constituir-se per a dur a terme les actuacions que resulten necessàries per a aconseguir l’objectiu previst.

b) Proposar els mecanismes de coordinació i d’impuls de les actuacions de l’Administració de la Generalitat, i també de les entitats del seu sector públic instrumental, per al desenvolupament de l’article 52 de l’Estatut d’Autonomia de la Comunitat Valenciana i, en especial, per al compliment de les comeses detallades en l’article 3 d’aquest decret.

c) Totes les funcions que li encomane o delegue la persona titular de la Secretaria Autonómica de Presidència.

2. La persona titular de la Vicepresidència Executiva del Consell Valencià de la Innovació tindrà el tractament protocol·lari i la consideració equivalents als que es dispensen a les persones titulars de les secretaries autonómiques de l’Administració del Consell, sense formar part de l’estructura organitzativa superior o directiva de la Presidència de la Generalitat.

 

**Article 7. Vigència** ****[1]****

El Consell Valencià de la Innovació es constitueix per a desenvolupar les comeses detallades en l’article 3 d’aquest decret, i romandrà vigent fins que no es produïsca la constitució d’un órgan equivalent, a l’empara de la Llei de creació de l’Agència Valenciana de la Innovació, i amb la composició que en aquesta, o, si és el cas, en la seua normativa de desplegament, es determine.

 

**Article 8. Funcionament del Consell Valencià de la Innovació**

El Consell Valencià de la Innovació establirà les seues própies normes de funcionament i, en el que no es dispose en aquestes, serà aplicable el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.

 

**Article 9. Oficina del Consell Valencià de la Innovació**

El Consell Valencià de la Innovació i, en particular, la seua vicepresidència executiva, estarà assistit, per a l’exercici de les seues funcions, per una oficina, que comptarà amb el necessari suport tècnic, administratiu i material en el marc dels programes pressupostaris corresponents a la Presidència de la Generalitat. L’esmentada oficina podrà comptar, a proposta de la Vicepresidència Executiva, amb l’assistència tècnica d’altres organismes de la Generalitat, per mitjà de l’adscripció, amb caràcter temporal, de personal tècnic necessari en funció dels treballs que es realitzaran.

 

DISPOSICIÓ ADDICIONAL

 

**Única. Incidència económica en la dotació de despesa**

L’aplicació i el desplegament d’aquest decret no podrà tindre cap incidència en la dotació de tots i cada un dels capítols de despesa assignada a la Presidència de la Generalitat, i, en tot cas, haurà de ser atés amb els seus mitjans personals i materials.

 

DISPOSICIONS FINALS

 

**Primera. Aplicació de les disposicions del present decret**

La Presidència de la Generalitat adoptarà les mesures necessàries per a l’aplicació i execució del que es disposa en el present decret.

 

**Segona. Entrada en vigor**

Aquest decret entrarà en vigor l’endemà de la publicació en el Diari Oficial de la Comunitat Valenciana.

 

València, 18 de setembre de 2015

 

El president de la Generalitat,

XIMO PUIG I FERRER 

 

 

---

****[1]****Redacció que en fa l'article únic del [**Decret 118/2016, de 16 de setembre, del Consell**](http://www.dogv.gva.es/index.php?id=26&sig=007038/2016&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D007038/2016), que modifica el Decret 146/2015, de 18 de setembre, del Consell, pel qual crea el Consell Valencià de la Innovació (Diari Oficial núm. 7877 de 20.09.2016) Ref. Base de dades 007038/2016.


Còpia Permalink ELI